
LA FANTÀSTICA AVENTURA DELS HORNACHEROS 


Encara que d'entrada ens pugui semblar que la present narració 
guarda poca relació amb la història de Sant Just Desvern, tema 
recurrent a la major part de les meves publicacions, si que la guarda 
amb la terra de procedència de molts dels nostres més apreciats 
conveins. 


I és que hi ha bastants santjustencs que tenen les seves arrels familiars 
en terres extremenyes, i un bon nombre d'ells és originari de la bonica 
localitat d’Hornachos... 


Vagi a ells, especialment, dedicat aquest relat. 


La lluita per la supervivència dins d'una Espanya cristiana: 


Cal remuntar-se a l'any 1234. Les hostes del rei cristià Ferran III, dit “el Sant", comandades per D. 
Pedro Gonzàlez, XVI Mestre de l'Orde de Sant Jaume, capturen, després d'un aferrissat combat, la 
vila d'Hornachos als musulmans, els 
quals havien romàs allà durant 520 
anys. 


Alguns hornacheros fugiren cap als 
sectors peninsulars encara musulmans, 
però la majoria varen restar allà, 
reconeixent, només de forma, la 
sobirania de la Corona de Castella i 
pagant els corresponents tributs 
imposats pels vencedors. 


Ja en temps dels Reis Catòlics, 
ultimada oficialment la Reconquesta, 
D. Alonso Cárdenas, llavors Mestre de 
Sant Jaume, i D. Juan Zapata, 
Comendador, tot seguint els decrets Ruïnes del Castell d’Hornachos, conquerit pels cristians l'any 1234. 
reials van obligar la població a abraçar 

la dominant religió cristiana, sots pena de deportació. La gran majoria va apostatar, Òbviament per 
conveniència, essent només uns pocs els qui varen abandonar la seva pàtria. 


El pas del temps va demostrar la superficialitat d'aquella conversió. Hornachos continuava sent una 
localitat purament musulmana dins d'un país cristià per conquesta. 

Regnant Carles I, fou comissionat 
l'Arquebisbe de Sevilla D. Alonso 
Manrique per tal que introduís al 
reducte morisc d'Hornachos una nova 
població netament cristiana, per mor 
de disgregar i restar força a la fèr ria 
unitat musulmana dels seus habitants, 
encoratjada pel seu cabdill Bralum 
Tello i l'auguresa Lavori. 


Els nouvinguts, trenta-dues famílies, 
no van arribar a integrar-se en el 
conjunt d'aquella població, vivint 
separadament. De la seva instal-lació 
queda com a testimoni un convent 
dedicat a Sant Francesc edificat | any 
1530. 


Conversió forçosa dels moriscos. Retaule de Felipe Bigarny a la I i 
Arribem a l'any 1568. Les constants 


pressions estatals fan cada cop més 
dures les condicions en què viuen les diverses comunitats morisques supervivents . A l'Alpujarra 
granadina esclata la sublevació. 


catedral de Granada. 


El seu cap és un noble morisc anomenat Ibn Umayya, descendent, segons pròpia declaració, dels 
antics Omeya, la nissaga dels vells califes cordovesos. 


L'aventura va durar tres anys, al final dels quals les forces d'Ibn Umayya foren vençudes per les 
tropes reialenques dirigides per D. Juan de Austria. 


Un cop dominada la rebel: lió morisca, va començar la repressió. 


L'any 1606 el rei Felip III va enviar a Hornachos D. Gregorio López Madera, qui, després del judici 
seguit per esbrinar les complicacions 
dels hornacheros amb la recentment 
vençuda sublevació, va fer penjar a 
vuit dels seus caps, tornant després a 
la Cort a informar de tot el succeit. 


Dominada la revolta, la Corona 
seguia estant preocupada pels 
possibles problemes que podia 
ocasionar l'existència d'una tan gran 
comunitat aliena en el seu sí. 


Fou llavors, quan vist l'estrepitós 
fracàs integrador de les anteriors 
campanyes evangelitzadores © 
conqueridores, es va decretar 
l'expulsió massiva de tots els 
moriscs que romanien a la 
peninsula. 


Expulsiö dels moriscos. Dibuix de Vicente Carducho. Museu del Prado. 


LA FANTÀSTICA AVENTURA DELS HORNACHEROS 


El decret reial d'expulsió fou promulgat l'any 1609. 


Aquell mateix any va tornar a Hornachos D. Gregorio 
López Madera, per tal que aquest decret fos dut a terme . 
El 16 de gener de 1610 va publicar un ban pel que 
ordenava que el poble hauria de ser desocupat dins dels 
setze dies següents a la seva publicació. 


Impotents, alguns hornacheros optaren pel suicidi 
col-lectiu, però la majoria van prendre el trist camí de 
l'exili. 


Aquest brau poble havia estat en aquell lloc durant vuit- 
cents noranta-sis anys: cinc-cents vint des de la seva 
entrada fins la presa per l'Orde de Sant Jaume, dos-cents 
seixanta-sis des de llavors fins la conversió per 
conveniència, i cent deu fins la seva definitiva expulsió. 


Un cop abandonades les seves llars, els hornacheros no es 


van dispersar, sinó que, format un bloc compacte, 
s'encaminaren cap al proper sultanat del Marroc. 


La República Ultramarina: 


MEMORABLE 


ó és 
| EXPVLSION Y 3 
| IVSTISSIMO DESTIERRO 
delos Morifcos de Efpaña. 
NVEVAMENTE COMPVE STA Y ORDENA 
„Marco de Guadalajara y Xauterr, Religio illó- 
trial dela Sorra de EL pr A Pre pa 
enla Provincia de Aragon, 


DIRIGIDA A LOS CATHOLICOS YS 
nifsimos Principes de Efpaia, Don Felipe Emanuel, 
Carlos,y Don Fernando de Auftria, - 


Apologia d'aquell genocidi en un llibre 


coetani. 


Obeint, per força, el Decret Reial d'expulsió de moriscs de 1610, els deu mil hornacheros 
supervivents varen prendre el dolorós camí de l'exili. El nord d'Àfrica oferia un refugi segur, així 
que, seguint les passes fetes abans per tants i tants moros andalusos durant els segles anteriors, es van 
encaminar cap allà, anant a raure a la ciutat de Salé, al Sultanat del Marroc. 


Rere | 


La república de Salé en un mapa anglès de l'any 1637. British Library. 


Un cop a Salé els calgué organitzar-se 
per tal de redreçar llurs vides. Tots 
ells venien d'un medi rural, on el 
conreu de la terra i la ramaderia 
havien estat el seu modus tradicional 
de subsistència. 


La major pobresa d'aquesta nova 
terra, i el fet que Salé fos llavors el 
principal port marítim de que 
disposava el Marroc, els van impulsar 
a canviar de metode i cercar una vida 
nova pels camins de la mar. 


La població que habitava Salé a la 
seva arribada era força heterogènia: 
diverses minories ètniques com els 
berebers, els immigrants andalusos o 
els jueus coexistien sense estar 
realment units, fet que ajuda a que els 

nouvinguts, portadors com eren 
d'una llarga tradició de lluita i 
d'unitat, poguessin arribar a 
aglutinar tots els saletins sota la 
seva hegemonia. 


Dirigits per Ibrahim Vargas, fill de 
l'antic corregidor d'Hornachos, els 
hornacheros es van fer amb el 
poder i van començar a treballar 
tots de valent per transformar Salé 
en la seu de la potència marítima 
que aviat arribaria a ser. 


Fortificaren la ciutat i van bastir a 
l'entrada del seu port un fortí dotat 
amb 68 canons. 


Vista de Sale des del mar. Gravat de John Ogilbi (1600-1676) publicat a 

Londres per Johnson l'any 1670. Al mateix temps començaren a 
construir vaixells de guerra i a 

adobar els ja existents fins a aconseguir disposar d'una de les més poderoses flotes de guerra, 

composada per una quarantena de vaixells ben dotats, amb la que començaren a practicar la pirateria. 


Al poc temps d'haver començat a actuar ja eren coneguts i temuts per totes les potències europees. 
Les riqueses anaven entrant a dojo a Salé, que a poc a poc començava a esdevenir una puixant capital 
marítima. 


En un començament, les relacions amb el Sultà 
marroquí Muley Zidan Abu Maali havien estat bones. 
A través del caid que ell anomenava, li era lliurat el deu 
per cent dels productes obtinguts per la flota corsària 
saletina. 


Poc van durar aquestes bones relacions, ja que, en 
veure s cada cop més poderosos, els hornacheros van 
decidir rebutjar el sotmetre's al Sultà, i després de 
matar el caid, varen proclamar la República de Salé. 


Uns dels primers en establir acords amb la jove 
república van ser els holandesos, enfrontats amb els 
espanyols, i per sellar l'acord, Abdelkader Cerön, 
governador de la fortalesa dels Hornacheros, va 
destacar Muhamad Venegas com a ambaixador davant 
l’estatuder d'Holanda, Frederic Enric de Nassau. Com a 
contrapartida, el marí holandès Jan Janszoon van 
Haarlem, va adoptar el nom de Murat Rais i assumí el 
càrrec d'almirall d'aquella flota corsària. 


Les naus dels hornacheros esdevingueren pràcticament 
les senyores de l'Atlàntic. Molts reis cristians havien jan Janszoon van Haarlem, àlies Murat Rais. 
provat pactar amb ells per tal de lliurar-se d'un enemic Pintura de Pier Francesco Mola. 

tan greu pel seu comerç marítim. 

Aquestes pressions estrangeres, unides al 
desig intern que encara sentien de tornar 
al lloc que des de sempre havia estat la 
seva llar (desig renovat en part pel fet de 
trobar ara seriosos problemes interns amb 
les altres minories saletines), van moure 
els hornacheros . a proposar un pacte al 
rei d'Espanya. 

En virtut d'aquest pacte es comprometien 
a lliurar a la corona espanyola la plaça 
forta de Salé, juntament amb tota la flota. 
Els tresors acumulats també serien per 
Espanya, tot a canvi només de que els hi 
fos permès tornar altre cop a la localitat 
d'Hornachos. 


Aspecte actual de la Kasbah des Oudayas, ciutadella i centre de 
De totes les riqueses que es remetrien al poder dels Hornacheros (de Wikipedia). 
rei espanyol, només quedarien pels 
hornacheros dues centes lliures, les quals haurien de servir per indemnitzar els nous ocupants de la 
vila per tal que la deixessin. 


El document amb la proposta anava signat pels principals caps dels hornacheros en aquell moment: 
Mahamet ben Abdelkader, governador de la Rasbah (fortalesa), el caid Ibrahim de Vargas i els 
escrivans Mumamet Blanco y Musa Santiago. 


Realment era molt temptadora la seva oferta: les riqueses, la flota, un enclavament tan important a la 
costa africana... Tot a canvi només de deixar que aquella gent tornés al seu poble d'origen i ocupar 
les que havien estat les seves cases. 


El rei Felip IV, junt amb els principals prohoms de la seva cort, s'ho va rumiar molt, però a la fi va 
declinar aquella oferta. 


Era més forta la por a tenir dins 
de casa aquesta aguerrida 
"cinquena columna" potencial 
que l'afany de posseir tot el que 
els hi oferien els hornacheros. 


Amb el rebuig de la proposta, 
quedaren definitivament 
tallades les esperances de 
retornar a la que havia estat la 
seva pätria. 


L'empenta demostrada per la 


mu 


de Min = - Tp rA = Ta- primera generació a l'exili 
" ma d'aquest poble va anar decaient 
gradualment. 


La vila extremenya d’Hornachos, bressol d'un bon nombre de santjustencs, a 
l'actualitat (de Wikipedia). 

Ja en temps de la segona generació d'hornacheros a Salé, aquesta puixança era només una ombra del 
passat. L'any 1.668 van tornar a caure sota el poder del Sultà del Marroc i, en conseqiiéncia van anar 
perdent progressivament el seu impuls inicial, i van acabar per fondre's amb la resta de la població 
marroquina. 


Fins aquí ha estat la història coneguda dels primitius hornacheros, aquell brau poble que va 
sorprendre amb el seu coratge tota l'Europa dels començaments de l'Edat Moderna. 


Sant Just Desvern, març de 2021 
JULI OCHOA 


